เรื่องร้องเรียน: บ้าน52/23ยังคงจอดรถกีดขวางล้ำเข้ามาในช่องทางเดินรถตามภาพ โดยนำรถหลายคันสลับกันมาจอด จองที่จอดบนทางสาธารณะเป็นที่จอดรถส่วนตัวในลักษณะนี้นานเป็นหลายสัปดาห์นานเป็นเดือนเป็นประจำมาปีกว่าแล้ว ร้องเรียนมาปีกว่าเช่นกัน การอ้างว่ามีที่จอดรถในบ้านไม่พอนั้น ฟังไม่ขึ้นและไม่ควรเป็นเหตุผลที่ทางเจ้าหน้าที่ไม่บังคับใช้กฎหมาย เพราะถ้าบ้านมีที่จอดรถไม่พอก็ไม่ควรซื้อรถเพิ่มเรื่อยๆ แต่ถ้าเงินเหลือใช้แล้วอยากซื้อรถหลายๆ คันแล้วที่จอดในบ้านไม่พอก็นำมาจอดบนทางสาธารณะแทนนั้นเป็นเรื่องที่ไม่ถูกต้องและไม่จำเป็นตามนัยของกฎหมายที่สมควรได้รับการอนุโลม กรุณาเร่งดำเนินการตามอำนาจหน้าที่ตามพรบ.จราจรทางบก2522 ม.59 และม.140 เนื่องจากผิดตามม.57(15)และป.อาญา ม.385 เพื่อความอำนวยความสะดวกและปลอดภัยตามที่กฎหมายคุ้มครอง
การดำเนินการของเจ้าหน้าที่: เรียนท่านผู้แจ้งข้อมูล สน.พหลโยธิน ได้ตรวจสอบบริเวณดังกล่าวพบรถจอดกีดขวางการจราจร จึงได้ดำเนินการจำกุมจำนวน 1 ราย
ความเห็นของผู้แจ้ง: ขอบคุณมากค่ะที่ทำให้กฎหมายศักดิ์สิทธิ์ด้วยการดำเนินการตามอำนาจหน้าที่ที่กฎหมายบัญญัติไว้  และทำให้สังคมเกิดความเป็นธรรม ส่วนรวมได้รับประโยชน์ ได้ความสะดวกและปลอดภัยในการใช้ทางสัญจรตามกฎหมาย
พื้นที่: แขวงจอมพล เขตจตุจักร กรุงเทพมหานคร